

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ

ΤΟΜΕΑΣ ΠΟΛΙΤΙΚΗΣ ΟΙΚΟΝΟΜΙΑΣ

**Εισαγωγή στην Οικονομική Ανάλυση**

Να απαντηθούν **τρεις (3)** ερωτήσεις Φεβρουάριος 2018

**Θέμα 1**

Με βάση τον εισοδηματικό περιορισμό και τις προτιμήσεις ενός τυπικού καταναλωτή να εξαχθεί η καμπύλη ζήτησης του για ένα κανονικό αγαθό Χ.

**Θέμα 2**

Με βάση τη συνθήκη μεγιστοποίησης του κέρδους και τη συνθήκη συνέχισης ή διακοπής της λειτουργίας της επιχείρησης να εξαχθεί αναλυτικά και διαγραμματικά η βραχυχρόνια καμπύλη προσφοράς της επιχείρησης στον τέλειο ανταγωνισμό.

**Θέμα 3**

Σε μια κλειστή οικονομία με τρία αγαθά (το 1 και το 2 είναι καταναλωτικά, το 3 κεφαλαιουχικό) να συμπληρωθεί ο πίνακας και να υπολογισθεί ο ρυθμός πληθωρισμού που δίνει α) ο αποπληθωριστής ΑΕΠ β) ο Δείκτης Τιμών Καταναλωτή για τα έτη 2, 3 και 4 με έτος βάσης το έτος 1.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Έτος | Q1 | P1 | Q2 | P2 | Q3 | P3 | Ονομαστικό ΑΕΠ | Πραγματικό ΑΕΠ | Αποπληθωριστής ΑΕΠ | Κόστος καλαθιού καταναλωτικών αγαθών | Δείκτης Τιμών Καταναλωτή |
| 1 | 4 | 1 | 3 | 2 | 2 | 4 |  |  |  |  |  |
| 2 | 5 | 2 | 4 | 2 | 4 | 3 |  |  |  |  |  |
| 3 | 6 | 2.5 | 5 | 3 | 5 | 2 |  |  |  |  |  |
| 4 | 5 | 3 | 5 | 3 | 5 | 3 |  |  |  |  |  |

**Θέμα 4**

Σε μια ανοικτή οικονομία δίνεται ότι η συνάρτηση κατανάλωσης C = 0.7Y, τα φορολογικά έσοδα T = 0.2Y, η συνάρτηση αποταμίευσης, S = 0.1Y, η συνάρτηση εισαγωγών, M = 0.1Y ενώ οι επενδύσεις I = 100, η δημόσια κατανάλωση, G=200 και οι εξαγωγές, X=50. Να βρεθεί το εισόδημα ισορροπίας Y\* και να παρασταθεί διαγραμματικά, ο πολλαπλασιαστής, και το έλλειμμα/πλεόνασμα του κρατικού προϋπολογισμού και του εξωτερικού εμπορικού ισοζυγίου. Αν το εισόδημα πλήρους απασχόλησης Yf είναι ίσο με 1000 πόσο πρέπει να αυξηθεί η δημόσια κατανάλωση για να επιτευχθεί; Ποιοι παράγοντες μπορούν να αποτρέψουν την παραπάνω άσκηση επεκτατικής δημοσιονομικής πολιτικής;

*Καλή Επιτυχία*